Pædagogisk beretning 2019

v. Susanne L. Bech & Lisbeth Winkler, Pædagogisk udvalg, HLF

|  |  |
| --- | --- |
| I år har det pædagogiske arbejde i kredsen haft sit omdrejningspunkt ved 4 årlige FAK-pæd.-møder, hvor aktuelle problemstillinger drøftes mellem de forskellige kredse i Nordsjælland, f.eks.:  **Forenklingen af fælles mål**  Vi deltog fra Kredsen med formand og pædagogisk udvalg i Regionalt dialogmøde om Fælles Mål i Folkeskolen i København, hvor både skoleledere og Centeret også var repræsenteret. Vi aftalte der et møde, hvor Kredsen, Centeret og skoleledelsen er repræsenteret. Målet er at få de forenklede mål til at leve ude på skolerne, så vi kan se resultatet af ministeriets intension.  **Folkeskolereformen med udarbejdelse af kan/skalnoter om væsentlige punkter fra reformen.**  Et redskab til internt brug, som skal give os overblik over, hvad reformen dikterer, vi skal, og hvad vi den giver os mulighed for at gøre.  **Folkeskoleidealet**  Et folkeskoleideal er under udarbejdelse i DLF og skal vedtages på kongressen til efteråret. TR’erne har på Store kursus arbejdet med udarbejdelse af idealet og løbende kan man give sit besyv med på hjemmesiden  Vi har deltaget i den Pædagogiske konference på Skarrildhus 24.-25. januar, som bl.a. omhandlede:  **Lærerens professionelle dømmekraft og betydningen for den gode undervisning.**  Dette er en del af den professionelle kapital på arbejdspladserne og den professionelle lærer kendetegnes ved at have et stærkt professionelt ståsted. Hun/han lever op til sit professionelle ansvar ved at bruge sin professionelle dømmekraft indenfor sit professionelle råderum. En forudsætning for at kunne handle som professionel lærer er tillid og et professionelt råderum, dvs. tilstrækkelig tid til forberedelse og efterbehandling af undervisningen, samt mulighed for at levere ordentlig kvalitet i løsningen af de øvrige opgaver.  **Hvad har betydning for de professionelles motivation og medejerskab til skolens udvikling?**  Line Arnmark fra Metropol har i sit studie udvalgt og undersøgt 13 udvalgte skoler. Målet var at undersøge, hvilke processer, der fremmer en tillidsbaseret dialog om skolens pædagogiske udvikling. Det er f.eks. vigtigt at   1. - ledelsen kommunikerer tydeligt om skolens udviklingsretning 2. - hjælper nye medarbejdere ind i organisationen, så de hurtigere oplever sig kompetente i opgaveløsningen 3. -opbygger den organisatoriske ”vi-følelse”, og understøtter skolens sociale kapital 4. -at teamene oplever en høj grad af tillid til deres professionelle dømmekraft udmøntet i et stort kollektivt professionelt råderum 5. -at medarbejderne oplever medejerskab til de beslutninger, som træffes, fordi beslutningsprocessen opleves som retfærdig og legitim   Der er nemlig sammenhæng mellem offentligt ansattes motivation og effekter heraf på kvaliteten af kerneopgaven!  **AULA er også et område, hvor kredsen er involveret:**  Kommunalt er der nedsat en arbejdsgruppe, der skal udarbejde nogle retningslinjer for brugen af Aula, så kommunikationen ud til brugerne bliver ensrettet og overgangen til Aula bliver så smidig som mulig. HLF har været repræsenteret og har lagt vægt på at trække kommunikationsniveauet lidt tilbage, dels da lærerne oplever for meget tid går med over- information på Meebook, dels da forældrene drukner i information og senest har gjort opmærksom på, hvor stressende det er at skulle holde sig ajour på intra. Samtidig er det en social skæv informationskilde, da ikke alle forældre er koblet på internettet eller forstår sprog eller medie.  **Inklusion**  Løbende arbejder vi med inklusion. Bl.a. har følgegruppen til inklusionseftersynet nylig udarbejdet anbefalinger til kommuner og skoler omkring varetagelsen af inklusionsopgaven:  F.eks. anbefaler gruppen at:   * -alle kommuner bør have en inklusionsplan eller strategi, og alle skoler ligeså * -den enkelte skole er med i den konkrete udarbejdelse så der skabes ejerskab   -dette er en forudsætning for, at det ikke bliver et tomt stykke papir   * -benytte sig af co-teaching   Co-teaching fungerer når en almenlærer og en lærer med specialpædagogisk kompetence i fællesskab har ansvaret for undervisning i en klasse, hvor der er elever med og uden særlige behov. Det kræver således to professionelle med forskellige fagligheder i forhold til undervisning af elever!  Følgegruppen peger også på, at brugen af et ressourcecenter fratager lærere det individuelle ansvar – og derved bliver udfordringer med en enkelt elev hele skolens ansvar og ikke kun den enkeltes. Det første skridt er taget, idet TR’erne skal ud på skolerne og identificere, hvad det lokale ressourcecenter/styrkecenter på skolen kan, hvilke personer, lærerne kan trække på, og hvem, der leder indsatsen. | |
|  | |
|  | |